CELEX: 32008D0024(01)
Language: et
Date: 2008-12-12 00:00:00
Title: 2009/54/EÜ: Euroopa Keskpanga otsus, 12. detsember 2008 , millega kehtestatakse meetmed Euroopa Keskpanga kapitali sissemaksmiseks osalevate riikide keskpankade poolt (EKP/2008/24)

24.1.2009   
            
            
               ET
            
            
               Euroopa Liidu Teataja
            
            
               L 21/69
            
         
      EUROOPA KESKPANGA OTSUS,
   12. detsember 2008,
   millega kehtestatakse meetmed Euroopa Keskpanga kapitali sissemaksmiseks osalevate riikide keskpankade poolt
   (EKP/2008/24)
   (2009/54/EÜ)
   EUROOPA KESKPANGA NÕUKOGU,
   võttes arvesse Euroopa Keskpankade Süsteemi ja Euroopa Keskpanga põhikirja (edaspidi „EKPSi põhikiri”), eelkõige selle artiklit 28.3,
   ning arvestades järgmist:
   
               (1)
            
            
               15. detsembri 2006. aasta otsus EKP/2006/22, millega kehtestatakse meetmed Euroopa Keskpanga kapitali sissemaksmiseks osalevate riikide keskpankade poolt, (1) määrab, kuidas ja millises ulatuses pidid euro kasutusele võtnud liikmesriikide keskpangad (RKPd) (edaspidi „osalevad RKPd”) Euroopa Keskpanga (EKP) kapitali 1. jaanuaril 2007 sisse maksma.
            
         
               (2)
            
            
               12. detsembri 2008. aasta otsus EKP/2008/23 riikide keskpankade protsentuaalsete osade kohta Euroopa Keskpanga kapitali märkimise aluses (2) sätestab EKP kapitali märkimise aluse korrigeerimise kooskõlas EKPSi põhikirja artikliga 29.3 ja kehtestab igale RKP-le alates 1. jaanuarist 2009 uued osakaalud kapitali märkimise korrigeeritud aluses.
            
         
               (3)
            
            
               EKP märgitud kapital on 5 760 652 402,58 eurot.
            
         
               (4)
            
            
               Laiendatud kapitali märkimise aluse tõttu tuleb vastu võtta uus EKP otsus, millega tunnistatakse otsus EKP/2006/22 kehtetuks alates 1. jaanuarist 2009 ja millega määratakse, kuidas ja millises ulatuses peavad osalevad RKPd EKP kapitali 1. jaanuaril 2009 sisse maksma.
            
         
               (5)
            
            
               Nõukogu 8. juuli 2008. aasta otsuse 2008/608/EÜ (vastavalt Euroopa Ühenduse asutamislepingu artikli 122 lõikele 2 ühisraha kasutuselevõtu kohta Slovakkias 1. jaanuaril 2009. aastal) (3) artikli 1 kohaselt täidab Slovakkia euro kasutuselevõtuks vajalikke tingimusi ja 2003. aasta ühinemisakti (4) artiklis 4 osutatud erand tühistatakse alates 1. jaanuarist 2009.
            
         
               (6)
            
            
               Kooskõlas 31. detsembri 2008. aasta otsusega EKP/2008/33 kapitali sissemaksmise, välisvaluutareservide ülekande ja sissemakse kohta Euroopa Keskpanga reservidesse ja eraldistesse Slovakkia keskpanga poolt (5) peab Národná banka Slovenska (Slovakkia keskpank) sisse maksma järelejäänud osa tema poolt märgitud EKP kapitalis 1. jaanuariks 2009, võttes arvesse korrigeeritud kapitali märkimise alust,
            
         ON TEINUD JÄRGMISE OTSUSE:
   Artikkel 1
   Sissemakstud kapitali ulatus ja vorm
   Iga osaleva RKP poolt märgitud EKP kapital peab olema täies ulatuses sisse makstud 1. jaanuaril 2009. Võttes arvesse otsuse EKP/2008/23 artiklis 2 sätestatud kapitali märkimise osakaale, peab iga osalev RKP 1. jaanuaril 2009 sisse maksma summa, mis on osutatud tema nime kõrval järgmises tabelis:
   
               Osalev RKP
            
            
               (eurot)
            
         
               Nationale Bank van België/Banque Nationale de Belgique
            
            
               139 730 384,68
            
         
               Deutsche Bundesbank
            
            
               1 090 912 027,43
            
         
               Central Bank and Financial Services Authority of Ireland
            
            
               63 983 566,24
            
         
               Bank of Greece
            
            
               113 191 059,06
            
         
               Banco de España
            
            
               478 364 575,51
            
         
               Banque de France
            
            
               819 233 899,48
            
         
               Banca d’Italia
            
            
               719 885 688,14
            
         
               Central Bank of Cyprus
            
            
               7 886 333,14
            
         
               Banque centrale du Luxembourg
            
            
               10 063 859,75
            
         
               Central Bank of Malta
            
            
               3 640 732,32
            
         
               De Nederlandsche Bank
            
            
               229 746 339,12
            
         
               Oesterreichische Nationalbank
            
            
               111 854 587,70
            
         
               Banco de Portugal
            
            
               100 834 459,65
            
         
               Banka Slovenije
            
            
               18 941 025,10
            
         
               Národná banka Slovenska
            
            
               39 944 363,76
            
         
               Suomen Pankki
            
            
               72 232 820,48
            
         Artikkel 2
   Sissemakstud kapitali korrigeerimine
   1.   Kuna iga osalev RKP, välja arvatud Slovakkia keskpank, on otsuse EKP/2006/22 alusel oma osa märgitud EKP kapitalis 31. detsembriks 2008 juba sisse maksnud, peab iga osalev RKP, välja arvatud Slovakkia keskpank, EKP-le üle kandma täiendava summa või, asjakohastel juhtudel, EKP peab summa osalevale RKP-le tagasi kandma, et jõuda summadeni, mis on osutatud artiklis 1 olevas tabelis. Slovakkia keskpanga poolt kapitali sissemaksmist reguleerib otsus EKP/2008/33.
   2.   Kõik ülekanded käesoleva artikli alusel tuleb teha vastavalt 12. detsembri 2008. aasta otsuses EKP/2008/25 sätestatud tingimustele, millega kehtestatakse tingimused Euroopa Keskpanga kapitaliosade ülekanneteks riikide keskpankade vahel ja sissemakstud kapitali korrigeerimiseks. (6)
   
   Artikkel 3
   Lõppsätted
   1.   Käesolev otsus jõustub 1. jaanuaril 2009.
   2.   Otsus EKP/2006/22 tunnistatakse kehtetuks alates 1. jaanuarist 2009.
   3.   Viiteid otsusele EKP/2006/22 käsitatakse viidetena käesolevale otsusele.
   
      Frankfurt Maini ääres, 12. detsember 2008
      
         
            EKP president
         
         Jean-Claude TRICHET
         
      
   
   
      (1)  ELT L 24, 31.1.2007, lk 3.
   
      (2)  Vt käesoleva Euroopa Liidu Teataja lk 66.
   
      (3)  ELT L 195, 24.7.2008, lk 24.
   
      (4)  Akt Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemistingimuste ja Euroopa Liidu aluslepingutesse tehtavate muudatuste kohta (ELT L 236, 23.9.2003, lk 33).
   
      (5)  Vt käesoleva Euroopa Liidu Teataja lk 83.
   
      (6)  Vt käesoleva Euroopa Liidu Teataja lk 71.